# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021.október 20–i ülésére)

**TÁRGY: A 2021. ÉVI KÖLTSÉGVETÉS MÓDOSÍTÁSA**

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2021. évi költségvetéséről szóló 3/2021. (II.22.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.

Rendezésre került a májusi hónapra jutó szociális ágazati összevont pótlék 3.319.663 Ft.

Kiskőrös Város a „*TOP-7.1.1 Márton napi lakoma újragondolva Kiskőrösön*” pályázathoz 3,5 millió Ft-ot, a „*TOP-7.1.1 Hagyományőrző Városi Sportnap Kiskőrösön*” pályázat megvalósításához 4,8 millió Ft-ot nyert. A bevételek, kiadások beépítésre kerültek.

Az iparűzési adó mérték csökkentése miatti bevételkieséshez nyújtott állami támogatás 2. részlete 91.124.684 Ft. A befejezett víziközmű 25.000.000 Ft-tal történő emelése volt elengedhetetlen. A fennmaradó összeg 60-40% megosztásban került a 7/2. (*Pályázatokhoz önerő, pályázatok előkészítő szakaszainak kiadásai, el nem számolható kiadások – 39,6 m Ft*) és a 7/3. (*Közbeszerzési eljárások, pályázatok többlet kiadásai fedezetének biztosítása, pályázatok megelőlegezése 26,4 m Ft*) tartalékok emelésére.

A Polgármester céltartalékokkal kapcsolatos döntései rendeletben történő átvezetése:

* Hang-Szín Művészeti Egyesület – karmester útiköltség – 296.000 Ft,
* Kiskőrös Dutra Baráti Kör Egyesület – „*Dutrával az élet körül”* pályázata – 822.449 Ft,
* Kiskőrös Város Szlovák Nemzetiségi Önkormányzata – „*Szlovák Bál és Gasztro Napok*” pályázata – 2.962.373 Ft,
* Velünk Mozdulj Diáksport Egyesület – „*Napvitorla telepítése a Krimpeni parkban*” költségeire – 621.983 Ft,
* Kiskőrös Város Cigány Nemzetiségi Önkormányzata – „*Cigány hagyományőrzés Kiskőrösön*” pályázat – 3.821.440 Ft,
* Kiskőrösi Kakasfőző Egyesület – „Mi fő a bográcsban” projekt – 906.482 Ft,
* Kiskőrös Város Cigány Nemzetiségi Önkormányzata – „Központban a cigány gasztronómia” pályázat - 1.413.921 Ft,
* Kiskőrösi Gazdakör Egyesület – „*A Bor-kultúra-természet-hagyomány Kiskőrösön*” pályázat – 2.624.829 Ft,
* Kiskőrös Város Önkéntes Tűzoltó Egyesület – Rendvédelmi szervek napja költségeire – 430.000 Ft.

A fentiek alapján javaslom, hogy a Képviselő-testület Kiskőrös Város 2021. évi költségvetési rendeletének módosítását a rendelet-tervezetben foglaltak szerint fogadja el.

**Kiskőrös, 2021. október 12.**

**Domonyi László s.k.,**

**polgármester**

**Kiskőrös Város ÖnkormányzatA**

**Képviselő-testületének**

**.../2021. (...) önkormányzati rendelete**

**Kiskőrös Város 2021. évi költségvetéséről szóló 3/2021. (II.22.) önkormányzati rendelet módosításáról**

(Tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2021. évi költségvetéséről szóló 3/2021. (II.22.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2021. évi költségvetésének)*

„*a)* költségvetési kiadások főösszegét: 6.654.935.644 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2021. évi költségvetésének)*

„*c)* költségvetési bevételi főösszegét: 4.476.972.786 forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 147.104.333 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

**4. §**

Ez a rendelet a kihirdetését követő napon lép hatályba.